stanford-oval/wikipedia huggingface dataset:
Proton X70

| Proton X70 |
| --- | --- |

Valmistustiedot
Valmistusmaa:   Kiina  Malesia
Valmistaja:  Proton
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Geely Boyue
Tekniset tiedot
Moottori:  R4
Iskutilavuus:  1,8 l
Polttoaine:  bensiini
Vetotapa:  etuveto neliveto
Vaihteisto:  6-vaihteinen automaatti 7-vaihteinen kaksoiskytkin
Proton X70 on Protonin vuodesta 2019 lähtien valmistama crossover-tyyppinen automalli. Se perustuu Geely Boyue -malliin, sillä kiinalainen Geely omistaa puolet Protonista. Alussa autot valmistuivat Geelyn tehtaalla Kiinassa, mutta vuodesta 2020 alkaen mallia on valmistettu Protonin omalla tehtaalla Malesiassa.
Autossa on turboahdettu 1,8-litrainen (184 hv) bensiinimoottori. Alun perin voimansiirtona oli kuusiportainen automaattivaihteisto ja vetotapana etu- tai neliveto.
Valmistuksen siirryttyä Malesiaan nelivetoinen malliversio poistui valikoimasta. Aiempi kuusiportainen automaattivaihteisto korvattiin seitsemänportaisella kaksoiskytkinvaihteistolla.
Aiheesta muualla

Kuvia tai muita tiedostoja aiheesta Proton X70 Wikimedia Commonsissa
Príncipenrastas

| Príncipenrastas |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  xanthorhynchus
Kaksiosainen nimi
 Turdus xanthorhynchus  Salvadori, 1901 
Katso myös
   Príncipenrastas Wikispeciesissä   Príncipenrastas Commonsissa 
Infobox OKVirheellinen NIMI-arvoIUCN-testi OK: 
Príncipenrastas (Turdus xanthorhynchus) on äärimmäisen uhanalainen lintulaji, jota tavataan vain Príncipen saarella, joka kuuluu São Tomé ja Príncipen saarivaltioon Afrikan länsirannikolla. Laji löydettiin vuonna 1901, mutta 1920-luvun jälkeen sitä ei nähty yli 70 vuoteen, kunnes vuonna 1997 löydettiin uusia yksilöitä saaren eteläosien luonnontilaisesta metsästä.
Príncipenrastas on 24 cm pitkä. Väriltään se on selkäpuolelta tasaisen oliivinruskea päästä silmän alapuolelta pyrstöön. Pää on hieman tummempi, ja rinta ja vatsa ovat vaalean läikikkäät. Leuan ja kurkun alueella erottuvat tummanruskea ja vaalea raita. Nokka on iso ja kirkkaan keltainen, jalat himmeän keltaiset. Iris on sinivalkoinen, ja silmää ympäröi kapea keltainen rengas. Silmän ja sen ympäristön väritys on tärkein tuntomerkki, jolla lajin voi erottaa sãotoménrastaasta.
Vuonna 2007 populaation kooksi määritettiin 347 yksilöä. Tätä pidetään nykyisin yliarviona, ja jäljellä on luultavimmin alle 250 täysikasvuista yksilöä. Niitä uhkaavat saarelle tuodut nisäkkäät, metsästys ja elinympäristön häviäminen.
RTL

RTL viittaa seuraaviin asioihin:
RTL Group, luxemburgilainen Euroopan suurin televisio-, radio- ja ohjelmatuotantoyritys
RTL Television, RTL Groupin omistama Saksan suurin yksityinen kaupallinen televisiokanava.
RTL (logiikka), vastus-transistori-logiikka. Varhainen tietokoneissa käytetty kytkentälogiikka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RTL”, voi hakea sivunnimihaulla, laajalla sivunnimihaulla tai tekstihaulla.
Påskallavik

| Påskallavik |
| --- | --- |
 Påskallavik
 Koordinaatit: 57°09′54″N, 16°27′14″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Oskarshamnin kunta
Pinta-ala:  
 – Maa:  1,12 km²
Väkiluku:  1 083
 – Väestötiheys:  967,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Påskallavik on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 083 asukasta.
Påskallavik on aikaisemmin ollut epäitsenäinen kauppala.
Väestönkehitys

| Påskallavikin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 801 | 801 |
| 1965 | 1965 |    | 878 | 878 |
| 1970 | 1970 |    | 877 | 877 |
| 1975 | 1975 |    | 955 | 955 |
| 1980 | 1980 |    | 1 012 | 1 012 |
| 1990 | 1990 |    | 1 085 | 1 085 |
| 1995 | 1995 |    | 1 151 | 1 151 |
| 2000 | 2000 |    | 1 144 | 1 144 |
| 2005 | 2005 |    | 1 077 | 1 077 |
| 2010 | 2010 |    | 1 083 | 1 083 |
Lähde: Statistiska centralbyrån (SCB).
Poppe Berg

Poppe Berg (vas.) kertomassa 1963 Eurovision laulukilpailun Suomen pisteet. Vierellään avustamassa Tuula Ignatius.
Poppe Berg (toinen oikealta) vierellään Carl Mesterton tarkastelemassa Arpa on heitetty -tietokilpailun lavastesuunnitelmaa lokakuussa 1964.
Ralf-Erik ”Poppe” Berg (17. maaliskuuta 1921 Helsinki – 18. heinäkuuta 2011 Helsinki) oli suomalainen toimittaja, juontaja ja tietokilpailujen vetäjä. Berg työskenteli Yleisradiossa ja vuosina 1973–1988 televisioyhtiö ZDF:n palveluksessa Saksassa.
Berg oli vuodesta 1960 ensimmäisiä suomalaisten televisiotietokilpailujen vetäjiä. Kaikissa Pohjoismaissa esitetty Arpa on heitetty teki Bergistä tunnetun koko Pohjolassa. Muita hänen juontamiaan tietokilpailuja olivat Salaisuuksien salonki ja Visailu puolalaisittain. Television ensimmäisiä ruokaohjelmia oli Maukkaita matkoja ja mukavia muistoja.
Elämä

Kotikieleltään ruotsinkielinen Berg kävi suomenkielisen koulun. Kesätöissä Saksassa hän oppi saksan. Jatkosodan syttyessä Berg kutsuttiin palvelukseen, mutta hän siirtyi pian Kauppahuone Hilbertiin valvomaan Saksasta tulevien aseiden kuljetusta. Vuonna 1942 hän siirtyi kauppahuoneen palvelukseen Berliiniin. Rauhan palattua Berg työskenteli John Nurmisen palveluksessa. Myöhemmin hän työskenteli vapaana toimittajana radiossa ja Yleisradion ruotsinkielisten ohjelmien juontajana, kunnes hänet vuonna 1960 palkattiin vakituisesti vetämään Pohjoisvisiota, ja tällöin alkoivat myös tietokilpailujen juontotehtävät.
Ylen Eurovisio-toimiston päällikkönä Berg työskenteli vuosina 1964–1969, ja tehtäviin kuului myös yhteistyötä Intervision kanssa. Ylen ulkomaantoiminnan ohjelmapäällköksi hänet nimitettiin vuonna 1969, mutta sanottiin keväällä 1970 irti Yleisradiosta syistä, joita ei julkistettu. Bergin itsensä mukaan kyse oli syvällisistä ja pitkäaikaisista erimielisyyksistä. Berg muutti Saksaan Beta-FILMin palvelukseen, jossa hän vastasi Pohjoismaiden ja Neuvostoliiton alueista. Vuonna 1973 hän siirtyi televisioyhtiö ZDF:n palvelukseen ohjelmanmyynnin apulaismyyntipäälliköksi ja 1975 kansainvälisen osaston johtajaksi. Hän jäi eläkkeelle vuonna 1988 ja palasi Suomeen 2006.
Aiheesta muualla

1960-luvun tv-visailut synnyttivät koko kansan julkkiksia. Yle Teema.  6.10.2009. Arkistoitu 12.10.2014.
Visailua puolalaisittain, Ylen Elävä arkisto
Pikkurantasappi

| Pikkurantasappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Katkerokasvit Gentianaceae
Suku::  Sapet Centaurium
Laji::  pulchellum
Kaksiosainen nimi
 Centaurium pulchellum  (Sw.) Druce 
Synonyymit
 Centaurium candelabrum 
Katso myös
   Pikkurantasappi Wikispeciesissä   Pikkurantasappi Commonsissa 
Infobox OKNimi-testi OKIUCN-testi OK: 
Pikkurantasappi eli pikkusappi (Centaurium pulchellum, Centaurium candelabrum) on pienikokoinen, punakukkainen kasvilaji. Suomessa laji on luokiteltu silmälläpidettäväksi ja kansainvälisesti se on luokiteltu elinvoimaiseksi.
Ulkonäkö ja koko

Yksivuotinen pikkurantasappi kasvaa 3–15 cm korkeaksi. Varsi on hento, kalju ja haaraton tai yläosastaan runsashaarainen. Lehtiruusuke puuttuu. Varsilehtien lapa on kolmisuoninen ja kapeansoikea. Alimmat lehdet ovat usein muita pienempiä. Kukinto on harsu tai tiheä huiskilo. Ruusunpunaiset, melko pitkäperäiset kukat ovat usein yksittäin tai pareittain. Halkaisijaltaan kukka on noin 6 mm. Verhiönliuskat ovat lähes tyveen asti erillisiä ja kapeita. Teriö on viisiliuskainen ja ahdastorvinen, verhiö on selvästi teriöntorvea lyhempi. Heteiden ponnet tulevat selvästi esille teriöntorvesta. Pikkurantasappi kukkii Suomessa heinä-elokuussa.
Pikkurantasappi muistuttaa suuresti isorantasappea (Centaurium littorale).
Levinneisyys

Pikkurantasapen levinneisyysalue kattaa suurimman osan Eurooppaa pohjoisimpia osia lukuun ottamatta. Lajin pohjoinen levinneisyysraja kulkee Britteinsaarten keskiosista Etelä-Norjaan, Keski-Ruotsiin, Etelä-Suomeen ja Baltiaan. Fennoskandiassa. Baltiassa laji on kuitenkin merenrantojen kasvi, jota ei juuri tavata sisämaassa. Idässä pikkurantasapen levinneisyysalue kattaa Länsi-Venäjän Kaukasukselle saakka, etelässä se jatkuu Välimeren eteläpuolelle Pohjois-Afrikkaan. Lisäksi lajia kasvaa monin paikoin Turkissa, Lähi-idässä ja Keski-Aasiassa. Pohjois-Amerikasta siitä on tehty muutamia havaintoja, mutta siellä laji ei kuulu alkuperäislajistoon. Suomessa pikkurantasapen lähes yhtenäinen esiintymisalue ulottuu Porista Ahvenanmaalle ja edelleen Suomelahden rannikolla itärajalle saakka. Saaristomerellä laji on kuitenkin suuresti harvinaistunut tai monin paikoin hävinnyt.
Elinympäristö

Pikkurantasappi on Fennoskandiassa merenrantojen laji, joka viihtyy hiesuisilla ja savisilla rannoilla. Muualla levinneisyysalueellaan laji on myös tyypillinen sisämaan kasvilaji.
Käyttö

Pikkurantasappi on vanha rohdoskasvi, josta on valmistettu rohtoja vatsa-, munuais- ja kuukautisvaivoihin.
Aiheesta muualla

Kasviatlas 2010: Pikkusapen levinneisyys Suomessa
Luontoportti: Pikkusappi (Centaurium pulchellum)
Pohjolan kasvien pauloissa: Centaurium pulchellum - pikkusappi
Pinkka, Lajituntemuksen oppimisympäristö: Pikkurantasappi (Centaurium pulchellum)[vanhentunut linkki]
ITIS: Centaurium pulchellum (englanniksi)
United States Department of Agriculture (USDA): Centaurium pulchellum (englanniksi)
Flora of China: Centaurium pulchellum (englanniksi)
Pikkurantasapen kukkia.
Ptahhotepin opetukset

Katkelma Ptahhotepin opetukset sisältävää Papyrus Prisse -käsikirjoitusta.
Ptahhotepin opetukset on muinaisegyptiläinen teksti, jonka laati visiiri Ptahhotep noin 2375–2350 eaa. 5. dynastian faarao Djedkare Isesiin hallituskaudella. Egyptologi Émile Prisse d’Avennes löysi tekstit Thebasta vuonna 1847. Käsikirjoitus kuuluu genreltään muinaisen Egyptin viisauskirjallisuuteen. Tekstistä tunnetaan neljä käsikirjoitusta, joista ainoaa kokonaista versiota Papyrus Prisseä säilytetään Bibliothèque Nationalessa Pariisissa.
Sisältö

Tekstissä 110-vuotias visiiri Ptahhotep haluaa luopua visiirin tehtävistä poikansa hyväksi. Faarao on hyväksynyt tämän sillä ehdolla, että Ptahhotep välittää tietonsa pojalleen – yleensä visiirin virkaan valittiin jo korkeampaan ikään ehtinyt mies, jolle oli karttunut elämänkokemusta. Ptahhotep neuvoo tekstissä pojalleen, miten eletään hyvää ja oikeudenmukaista elämää.
Aiheesta muualla

Teaching of Ptahhotep, University College London
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Maxims of Ptahhotep
Käännös suomeksi
Puiden tarinoita: Merenkulkija

| Puiden tarinoita: Merenkulkija |
| --- | --- |

Kirjailija:  Iiro Küttner
Kuvittaja:  Ville Tietäväinen
Kansitaiteilija:  Ville Tietäväinen
Kieli:  suomi
Genre:  satukirja
Kustantaja:  Books North
Julkaistu:  2015
Sivumäärä:  40
ISBN:  978-952-7125-00-7
Sarja: Puiden tarinoita
Edeltävä:  Puiden tarinoita: Ritari
Löydä lisää kirjojaKirjallisuuden teemasivulta
Puiden tarinoita: Merenkulkija on käsikirjoittaja Iiro Küttnerin kirjoittama ja sarjakuvataiteilija Ville Tietäväisen kuvittama satukirja. Sen on vuonna 2015 julkaissut Books North, ja se on kolmas osa kirjasarjassa Puiden tarinoita, jonka kussakin kirjassa puu kertoo tarinoita ihmisistä.
Sarjan ideoi Küttner, ja kaksi sarjan aiempaa teosta, Puiden tarinoita: Puuseppä ja Puiden tarinoita: Ritari, ilmestyivät vuonna 2014. Kuvittajana kaikissa on Tietäväinen.
Power Rangers RPM

| Power Rangers RPM |
| --- | --- |

Tyyli:  toiminta-seikkailu
Kestoaika:  22 min
Pääosissa:  Eka Darville Ari Boyland Rose McIver Dan Ewing Milo Cawthorne James Gaylyn Adelaide Kane Olivia Tennet
Alkuperämaa:   Yhdysvallat  Uusi-Seelanti
Alkuperäiskieli:  englanti
Verkko:   ABC
Esitetty:  7. maaliskuuta 2009 – 26. joulukuuta 2009
Jaksoja:  32
Tuotanto
Tuottaja(t):  Sally Campbell
Vastaava(t) tuottaja(t):  Koichi Sakamoto Eddie Guzelian
Ohjaaja(t):  Jonathan Brough Mike Smith Vanessa Alexander Charlie Haskell
Käsikirjoittaja(t):  Eddie Guzelian Jackie Marchand John Tellegen
Tuotantoyhtiö(t):  BVS Entertainment Renaissance-Atlantic Films Toei Company ABC Studios
Aiheesta muualla
IMDb 
Power Rangers RPM on yhdysvaltalainen 32-osainen lasten televisiosarja, joka oli samalla 16. Power Rangers -sarja. RPM käytti japanilaisen 32:n Super Sentai sarjan Engine Sentai Go-ongerin lavaste-, asu- ja kuvamateriaalia.
RPM:n oli tarkoitus olla viimeinen Power Rangers -sarja tuottaja Sally Campbellin mukaan. Kuitenkin kaksi viikkoa myöhemmin Campbellin lausunnosta Disney ja Bandai America ilmoittivat sarjan vielä jatkuvan ainakin vuonna 2010.
Juoni

Lähitulevaisuudessa salaperäinen ja uhkaava Venjix tietokoneverkosto yrittää valloittaa ja tuhota maaplaneetan. Ihmiskunta on paennut voimakentän varassa oleviin kaupunkeihin, jotka suojelevat heitä Venjixin aiheuttamilta saasteilta ja mekaanisilta hirviöiltä. Erityisesti hyökkäyksen kohteena on Corinth kaupunki, jossa asuvat Power Rangersit. Heidän tehtävänään on estää Venjixin pahat aikeet.
Rooleissa

| 0 | 1 | 2 |
| --- | --- | --- |
|  Eka Darville  | … |  Scott Truman/Punainen Ranger   |
|  Ari Boyland  | … |  Flynn McAllistair/Sininen Ranger   |
|  Rose McIver  | … |  Summer Landsdown/Keltainen Ranger   |
|  Dan Ewing  | … |  Dillon/Musta Ranger   |
|  Milo Cawthorne  | … |  Ziggy Grover/Vihreä Ranger   |
|  James Gaylyn  | … |  eversti Mason Truman   |
|  Adelaide Kane  | … |  Tenaya 7   |
|  Olivia Tennet  | … |  Dr. K   |
|  Andrew Laing  | … |  Venjix (ääni)   |
|  Mark Mitchinson  | … |  kenraali Shifter (ääni)   |
|  Charlie McDermott  | … |  kenraali Crunch (ääni)   |
|  Mike Ginn  | … |  Gem/Kultainen Ranger   |
|  Li Ming Hu  | … |  Gemma/Hopeinen Ranger   |
|  Damien Avery  | … |  alikersantti Hicks   |
Aiheesta muualla

R.P.M. CAST - Power Rangers R.P.M. (Arkistoitu – Internet Archive) (englanniksi)
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Prókopos

| Prókopos Πρόκοπος |
| --- | --- |
 Prókopos-järvi.
Valtiot:  Kreikka
Paikkakunta:  Dytikí Achaḯa, Akhaia, Länsi-Kreikka
Koordinaatit:  38°08′43″N, 21°23′52″E
Mittaustietoja
Pinta-ala:  1,5 km²
Suurin syvyys:  1,5 m
 fiPrókopos 
Prókopos (kreik. Πρόκοπος) eli Prókopoksen järvi (Λίμνη Προκόπου, Límni Prokópou) tai Prókopoksen laguuni (Λιμνοθάλασσα Προκόπου, Limnothálassa Prokópou) on laguunimainen järvi Peloponnesoksen niemimaan luoteisosassa Kreikassa. Sen pinta-ala on noin 1,5 neliökilometriä ja suurin syvyys noin 1,5 metriä.
Prókopos-järven rantaa Strofylián metsän puolella.
Prókopos-järvilaguuni on osa Kotýchin ja Strofylián kosteikkojen kansallispuistoa ja Natura 2000 -aluetta. Sen pohjoispuolella sijaitsee Pápaksen laguuni, kauempana eteläpuolella Lámia-järvi ja länsipuolella Strofylián metsä. Áraxoksen lentokenttä sijaitsee järven itäpuolella.
Aiheesta muualla

Kuvia tai muita tiedostoja aiheesta Prókopos Wikimedia Commonsissa
Raimundo Revoredo Ruiz

Raimundo Revoredo Ruiz (28. joulukuuta 1927 Lima – 1. joulukuuta 2021) oli perulainen roomalaiskatolinen piispa. Hänet vihittiin lasaristien papiksi 29. kesäkuuta 1950 ja nimitettiin Julin prelaatiksi 25. marraskuuta 1988. Piispaksi vihkiminen seurasi 5. tammikuuta 1989. Pääkonsekraattorina toimi Luigi Dossena, jota avustivat Jesús Mateo Calderón Barrueto ja Augusto Beuzeville Ferro.
Revoredo Ruiz erosi tehtävistään prelaattina 29. toukokuuta 1999.
RN Emanuele Pessagno

| RN Emanuele Pessagno |
| --- | --- |


Aluksen vaiheet
Rakentaja:  CNR, Ancona
Kölinlasku:  9. lokakuuta 1927
Laskettu vesille:  12. elokuuta 1929
Palveluskäyttöön:  10. maaliskuuta 1930
Poistui palveluskäytöstä:  29. toukokuuta 1942
Tekniset tiedot
Uppouma:  1 900 t (standardi) 2 650 t (kuormattu)
Pituus:  107,3 m (kokonaispituus)
Leveys:  10,2 m
Syväys:  3,5 m
Koneteho:  50 000 hv
Nopeus:  38 solmua
Miehistöä:  224
Aseistus
Aseistus:  6 × 120 mm tykkiä kaksiputkisina asennuksina 2 × 40 mm ilmatorjuntatykkiä 8 × 13,2 mm ilmatorjuntakonekivääriä 4 × 533 mm torpedoputkea 56 × miinaa
RN Emanuele Pessagno (ital. Regia Nave Emanuele Pessagno) oli Italian kuninkaallisen laivaston Navigatori-luokan hävittäjä toisessa maailmansodassa.
Valmistus

Alus tilattiin Anconasta CNR:ltä, missä köli laskettiin 9. lokakuuta 1927. Alus laskettiin vesille 12. elokuuta 1929 ja liitettiin laivastoon 10. maaliskuuta 1930.
Palvelus

Alus upotettiin 29. toukokuuta 1942.
Raimund Hörmann

| Mitalit> Maa:   Länsi-Saksa.Miesten soutu. Olympialaiset  | Mitalit> Maa:   Länsi-Saksa.Miesten soutu. Olympialaiset  | Mitalit> Maa:   Länsi-Saksa.Miesten soutu. Olympialaiset  | Maa:   Länsi-Saksa> Miesten soutu. |
| --- | --- | --- | --- |
|  Kultaa | Los Angeles 1984 | pariaironelikko |  |
Raimund Hörmann (s. 27. toukokuuta 1957 Ulm, Baden-Württemberg) on saksalainen entinen soutaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa pariaironelikossa.
Raimundo Pereira

Raimundo Pereira vuonna 2009.
Raimundo Pereira on guinea-bissaulainen poliitikko ja lakimies.  Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)). Puolue voitti vuoden 2008 parlamenttivaalit ja Pereirasta tuli parlamentin puhemies.
Kun maan presidentti João Bernardo Vieira surmattiin maaliskuussa 2009, Pereira nousi perustuslain mukaisesti tilapäiseksi presidentiksi.  Hän luopui vallasta presidentinvaalien jälkeen huhtikuussa 2009, mutta vaalit voittanut Malam Bacai Sanhá kuoli kesken kauden tammikuussa 2012 ja Pereira nousi jälleen tilapäiseksi presidentiksi.
12. huhtikuuta 2012 maan armeija kaappasi vallan ja pidätti sekä Pereiran että entisen pääministerin, 29. päiväksi suunniteltujen presidentinvaalien gallupsuosikin, presidenttiehdokas Carlos Gomes Júniorin.
RN Dardo (1930)

| RN Dardo |
| --- | --- |


Aluksen vaiheet
Rakentaja:  Cantieri navali Odero, Sestri Ponente
Kölinlasku:  23. tammikuuta 1929
Laskettu vesille:  6. syyskuuta 1930
Palveluskäyttöön:  25. tammikuuta 1932
Poistui palveluskäytöstä:  Saksan laivastoon syyskuussa 1943 nimellä TA31
Tekniset tiedot
Uppouma:  1 225 t (standardi) 2 150 t (kuormattu)
Pituus:  96,15 m (kokonaispituus)
Leveys:  9,75 m
Syväys:  3,15 m
Koneteho:  44 000 hv
Nopeus:  38 solmua
Miehistöä:  185
Aseistus
Aseistus:  4 × 120 mm tykkiä kaksiputkisina asennuksina 2 × 40 mm ilmatorjuntatykkiä 4 × 13,2 mm ilmatorjuntakonekivääriä 6 × 533 mm torpedoputkea 54 × miinaa
RN Dardo (ital. Regia Nave Dardo) oli Italian kuninkaallisen laivaston Freccia-luokan hävittäjä toisessa maailmansodassa.
Valmistus

Alus tilattiin Sestri Ponentesta Cantieri navali Oderolta, missä köli laskettiin 23. tammikuuta 1929. Alus laskettiin vesille 6. syyskuuta 1930 ja liitettiin laivastoon 25. tammikuuta 1932.
Palvelus

Saksa valtasi aluksen syyskuussa 1943 liittäen sen laivastoonsa nimellä TA31.
Luettelo Puy-de-Dômen kunnista

Puy-de-Dômen sijainti Ranskan kartalla.
Tämä on luettelo Puy-de-Dômen departementin kunnista Ranskassa. Departementissa on 470 kuntaa.
(CAC) Clermont Communauté, luotu vuonna 2000.
(CCHL) Communauté de communes du Haut-Livradois luotu vuonna 2001.

| 63471 | 63700 | Youx |
| 63472 | 63270 | Yronde-et-Buron |
| 63473 | 63200 | Yssac-la-Tourette |
Påvalskär

Påvalskär
| --- | --- |
Sijainti:  Parainen Varsinais-Suomi Suomi
Saariryhmä:  Turun saaristo
Merialue:  Saaristomeri
Korkein kohta:  9  m 
Pinta-ala:  1,25 km²
muokkaa - muokkaa wikitekstiä - muokkaa Wikidataa
Påvalskär on keskikokoinen, 12,5 hehtaarin kalliosaari keskellä Saaristomeren kansallispuistoa. Alueella on vähän asutusta, sekin lähes poikkeuksetta rakennettu ennen v.1983, jolloin kansallispuisto perustettiin. Påvalskärin saari on yksityisomistuksessa.
Luonto

Karusta ensivaikutelmasta huolimatta saaren luonto on monipuolinen. Rantojen puusto koostuu tervalepästä, saarnesta sekä harvakseltaan koivusta. Aluskasvillisuus koostuu matalasta katajikosta, pietaryrtistä, kanervasta, variksenmarjasta, rantakukasta, mesiangervosta ja ranta-alpista sekä puiden taimista.
Länsipuolen puusto koostuu tervalepästä, koivusta ja männystä. Alueella on myös runsaasti kallioita, joilla kasvaa vain kanervaa ja variksenmarjaa. Saaren luoteinen kallioniemi on tuulinen, tyrskyinen ja katajainen. Kuitenkin niemen ulkopuolella kallioita peittää laaja variksenmarjapensaikko. Rannasta lähtee myös riutta, joka on pitkä ja tarjoaa hienoja matalikkoja sekä simpukkaesiintymiä, ollen täten kutsuva snorklauskohde.
Saaren pohjoispuolelle on aallonmurtajan yhteyteen rakennettu laituri, jonka ansiosta lahti on varsin suojaisa. Pohja ei ole tavallista karkeaa hiekkaa, vaan erittäin hienoa santaa. Saaren koillisosan niemi on sekin hyvin tuulinen. Niemen kasvillisuus koostuu suurelta osin vadelmasta ja eri ruohoista, joista jotkut edustavat peräti tundrakasvillisuutta. Niemen pituus auttaa tekemään itäpuolesta lännenpuolisilla tuulilla suhteellisen suojaisan. Niemen vieressä nousee suoraan rannasta noin 15 metriä korkea kallio, jota pitkin pääsee rakennetulle alueelle. Itäpuolella varomaton veneilijä saa varoa toista riuttaa, jonka kallio pysäyttää minkä tahansa aluksen matkanteon.
Saaressa on laajahko saarnimetsä, jossa on metsämansikkaesiintymiä. Saaren pohjoisosan puusto koostuu pääosin koivusta, pihlajasta, tervalepästä, aluskasvillisuuden ollessa jo aiemmin mainittua.
Saaren keskiosan puusto koostuu pääosin männystä, saarnesta, koivusta  ja haavasta. Eteläänpäin mentäessä kasvillisuus käsittää katajikkoa sekä laajoja jäkäläpeitteisiä kallioita, puuston ollessa koivua ja tervaleppää. Kuusi on saarella hyvin harvinainen, ja saarella kasvavat yksilöt ovat niin sanottuja mattokuusia. Maassa olevista oksista juurtuu uusia yksilöitä.
Påvalskäriin kuuluvat myös eteläpuolella sijaitseva  pieni luoto, joka rajaa kolme metriä syvän salmen Påvalskärin kanssa. Samoin kuin 1,2 km länsilounaaseen sijaitseva Påvalskärs Ören. Karun, 1,1 hehtaarin kokoisen pääsaaren pohjoispuolella on kaksi pienehköä luotoa. Sekä 1,2km luoteeseen sijaitseva pieni puuton luoto, Trutgrund, joka on rauhoitettu lintujen pesimisaikana.
Ilmasto

Ilmasto on Påvalskärissä Saaristomerelle ominaista, mutta kaikilta puolilta ympäröivien avointen vesialueiden johdosta harvinaisen tuulinen. Talvet ovat leutoja, lunta sataa harvoin ja kesät ovat hyvin pilvettömiä, sademäärän ollessa pieni ja Saaristomeren keskiosa onkin kutakuinkin Suomen aurinkoisin alue.